b'\n_START_ARTICLE_\nKafta Sheraro nasjonalpark\n_START_SECTION_\nDyreliv\n_START_PARAGRAPH_\nKafta Sherano nasjonalpark er viktig for bevaring av elefanter. Elefantflokkene her har \xc3\xa5rlige trekk over grensen til Eritrea, og det dreier seg om anslagsvis 100 til 150 individer. Ellers er det registrert 42 andre pattedyrarter, 167 fuglearter og 9 krypdyrarter i parken. I 2009 ble det foretatt en ekspedisjon i parkens nord\xc3\xb8stre del for \xc3\xa5 kartlegge artsmangfoldet. I l\xc3\xb8pet av ekspedisjonen ble det talt 21\xc2\xa0500 individer av overvintrende jomfrutraner. Dette utgj\xc3\xb8r omtrent 9% av den totale bestanden i verden, og det betyr at nasjonalparken er et viktig sted for denne arten - ogs\xc3\xa5 i global skala. Andre viktige arter som er registrert er struts, jordsvin, stor kudu ronanantilope, gaseller, \xc3\xb8rkengaupe, leopard og l\xc3\xb8ver.'